El parcs de María Marzo i de la Plaça Federico García Lorca renoven les zones de joc
2025-07-24

D’ací a unes setmanes, començaran les obres de millora de les zones de joc de dos parcs on els xiquets i les xiquetes gaudeixen del seu temps lliure.

Tal com es pot veure en les imatges que acompanyen aquesta informació, l’Ajuntament de Burjassot iniciarà pròximament les obres de renovació de l’àrea de joc infantil del Parc de María Marzo i les del joc infantil de la Plaça Federico García Lorca. En tots dos casos, les obres es realitzaran dins del Pla d’Inversions 2022/2023 de la Diputació de València.

Aquestes obres s’uneixen a les que el Consistori porta realitzant al llarg de tot l’any per a millorar, renovar i ampliar les zones de joc dels parcs infantils del municipi, pensant sempre a oferir la màxima seguretat i els jocs més nous a la infància de Burjassot.